khistorydata/jeongjo-sjw-relations huggingface dataset:
정조 20년
行都承旨黃昇源坐行左承旨李亨元坐行右承旨李晩秀坐行左副承旨洪仁浩坐右副承旨金翰東坐直同副承旨朴宗來坐直注書金履永仕直柳遠鳴病假注書李弘謙仕事變假注書康就昇仕
정조 20년
李晩秀啓曰大司憲宋煥箕掌令李儒修持平申絢在外執義掌令一員持平一員未差監察茶時之意敢啓傳曰知道
정조 20년
李晩秀啓曰來二十一日朝參日次矣敢稟傳曰停
정조 20년
金翰東啓曰都目政事今月十九日爲之之意敢啓傳曰知道
정조 20년
傳于李晩秀曰有司堂上入侍
정조 20년
黃昇源啓曰玉堂上下番俱空已至多日事甚未安今日政新除授玉堂待下批牌招何如傳曰允
정조 20년
傳于李晩秀曰吏曹判書入侍
정조 20년
以吏曹參議韓晩裕牌不進罷職傳旨傳于李晩秀曰只推
정조 20년
有政吏批判書金載瓚進參判未差參議韓晩裕牌不進行都承旨黃昇源進以李亨元爲承旨洪明浩爲吏曹參判李羽逵爲執義柳雲羽爲司諫李益恢趙彦哲爲掌令南涑朴載德爲持平柳頤玄爲獻納申溆爲正言金近淳爲校理高宅謙爲副校理林漢浩爲修撰趙德潤爲司成鄭存中爲知敦寧鄭大容爲左尹金晦彬爲奉常正徐瀅修爲光州牧使金應斗爲司圃別提李尙度爲兵曹參議
정조 20년
兵批判書趙宗鉉病參判尹弼秉病參議未差參知吳泰賢入直進右副承旨金翰東進奉朝賀徐有臣大護軍蔡廷夏護軍洪仁浩李書九副護軍姜忱申鳳朝魚用謙副司直金孝眞李萬榮尹悌東朴鍾淳申龜朝竝單付
정조 20년
黃昇源啓曰新除授校理金近淳時在京畿廣州地副校理高宅謙時在全羅道昌平地經筵入番事緊竝斯速乘馹上來事下諭何如傳曰允
정조 20년
黃昇源啓曰修撰林漢浩牌不進罷職傳旨今方捧入而應敎尹序東校理金近淳副校理沈興永高宅謙副修撰李龜雲俱在外玉堂上下番俱空已至多日事甚未安未差之代今日政差出待下批仍卽牌招以爲推移入直之地何如傳曰允前望單子入之
정조 20년
以修撰林漢浩牌不進罷職傳旨傳于黃昇源曰只推更爲牌招
정조 20년
玉堂前望單子入之副應敎李龜雲校理宋祥濂修撰韓致應副修撰鄭東榦落點
정조 20년
傳于李晩秀曰在外臺諫許遞前望單子入之待下批牌招察任
정조 20년
臺諫前望單子入之執義鄭景祚司諫李顯默掌令趙德潤持平李基讓獻納金履喬落點
정조 20년
承旨前望單子入之成鼎鎭落點
정조 20년
黃昇源啓曰明日動駕承旨當爲備員而新除授承旨成鼎鎭時在全羅道光州牧任所何以爲之敢稟傳曰許遞前望單子入之待下批牌招察任
정조 20년
承旨前望單子入之洪仁浩落點
정조 20년
黃昇源啓曰明日大駕詣宗廟入齋室後王大妃殿惠慶宮問安何承旨進去乎敢稟傳曰左副承旨進去
정조 20년
具得魯禁推代李弘謙爲假注書
정조 20년
以開城留守趙鎭寬狀啓本府儒生武士抄出馳啓事傳于朴宗來曰府內文蔭武已通仕籍者亦爲採探公議修正上送事回諭
정조 20년
兵曹田文顯爲禁衛中軍
정조 20년
掌令趙彦哲啓曰臣本以疎逖之蹤賦性昏庸言議巽軟本不合於淸朝耳目之任而前後恩除今至六次矣未嘗就事論事每自循省常切懍然昨年夏猥叨臺職適値慶月只知分義之是懼粗伸叩謝之忱矣伊後堂疏論出而斥之以無端闕啓譏之以貽羞無餘臣滿心悚恧無所容措名以言官旣被貽羞之論則臺端一步便成鐵限見帶之職何敢有承膺之計而天牌儼臨情窮勢蹙逃遁無路不得不冒沒出肅自顧處義有愧廉防以此情踪其何可一刻晏然於臺次乎請命遞斥臣職答曰勿辭亦勿退待
정조 20년
醫官玄必采書啓臣右議政蔡濟恭病症看審則或泄或痢泄多痢少而今日內度數爲七次脈度則左右三部俱爲微細厭進食飮神氣委薾此是眞元不足滯氣未解之致藥則主家欲用加味養胃湯而姑未煎服云此意詮次啓達傳曰痢症之養胃湯未知何許醫者之所命藥而日前淸暑益氣湯已非當劑則豈可以神氣之委薾用不當用之劑乎須更審愼無或差謬之意更爲往傳待朝看病書啓
정조 20년
朴宗來啓曰卽者承牌臺諫入來之際掌令趙彦哲以行公臺諫亦爲隨入關門仍留何等嚴重而任自渾入事極未安推考何如傳曰此豈臺臣之罪三司備員於三更前合啓例爲則請推之擧極爲駭然臺臣勿推爾則推考兵曹郞廳李海淸若有一分嚴畏之心則不知好生之德意近日門禁專不小心甚至有日昨嚴敎仍令坐於門閾檢察則臺臣混入渠敢視若不見乎嚴處次爲先招致立庭査問於海淸處以啓
정조 20년
李晩秀以兵曹言啓曰明日宗廟展謁時本曹堂上守宮及侍衛當爲備員參議有闕之代令該曹口傳差出待下批牌招以爲備員之地何如傳曰允
정조 20년
吏曹口傳政事尹東晩爲兵曹參議
정조 20년
以兵曹參議尹東晩牌不進罷職傳旨傳于李晩秀曰聞有實病許遞今日政差出
정조 20년
黃昇源以吏曹言啓曰敦寧府判官李種徽呈狀內矣身素患痰癖之症挾感添劇萬無時月內供仕之望云禮曹佐郞宋應望呈狀內矣身素患痰積之症當此換節一倍添劇萬無供職之望云順康園守奉官宋應圭呈狀內矣身素患腹暑之症一倍添劇卽速入啓遞改云實病俱如是難强則有難强令察任竝改差何如傳曰允
정조 20년
朴宗來以兵曹言啓曰內吹螺赤及龍虎營兼內吹等今秋等習角時賞格木依判下別單分等施賞之意敢啓傳曰知道
정조 20년
李晩秀以訓鍊都監言啓曰本局別將李燁以摠管方在入直明日動駕不可以假將參陣李燁別將之任改差何如傳曰允
정조 20년
禁府啓目大靜縣定配罪人張至顯口招云云傳敎內辭意發問目反覆嚴問則一辭發明終不直招泛稱遲晩究厥情狀萬萬痛惡所當請刑是白乎矣曾經侍從勿爲請刑載在大典通編且有嚴問捧口招以聞之命上裁何如判付啓門將處禁令初不依俙聞知是如極口發明到今雖難直歸之於知而故犯初二日傳敎係是登聞於公家文跡以前事則猶復捏引有若只知初令不聞後禁然者首尾橫決無以分曉此一款後坐起時更爲嚴問取招以聞爲良如敎
정조 20년
左議政蔡濟恭箚曰伏以臣病在殊域于今二十有餘日矣殘骸脆質敵不得無前毒暑中傷忒重爲症轉苛灌以藥物日輒再三了不見其效浸浸然去死無尺咫矣臣固順受有樂無憾惟我聖上特加矜念命太醫以診降診劑以扶臣雖死亦榮感泣之外更有何說明日太廟秋謁當此苦熱少退之際百官萬民孰不有吾王無疾之喜況臣一息姑未泯耳豈不欲亟詣班行以近淸光而顧此臥而非人扶不能坐坐而非人扶不能立喘喘若不保朝夕之樣顧安敢爲汚穢班次之計乎惶悚戀結不敢自弛倩構短箚敢陳實狀伏乞聖明削臣議政之銜無使天工久瘝治臣闕禮之罪得免朝綱益頹千萬幸甚取進止答曰省箚具悉卿懇愼度之尙未復常何等憫念剋伐之方有難專治於篤老氣力而厥證異於他證亦不可輕試補劑燠瀉之間取舍何居望須十分愼護遄臻勿藥之喜明日行禮雖未參班何至於引義乎安心調理快差視事仍傳曰此批答遣史官傳諭更遣御醫看病
정조 20년
奉朝賀徐有臣敎書王若曰賢大夫能退以禮卿不待年古明王有成其高予欲礪世庸施越格之寵特許謝事之章惟卿三世鼎軸之門一生氷蘗之操陽城之意態疎野叔季乃見古風梁丘之學術精深詞華特其餘事明廷簪笏不墜古家之聲弊居布蔬宛若寒士之樣沖齡資稽古之力篤乃父而不忘慶年推及老之恩視諸臣而尤別自遭逢凡卄五載而閱歷難一二言中間險釁之飽更無競於物前後造化之曲費所恃者天藩臬州符勞勩屢效於外文垣柏府巽讓寔由於中以平日蘊抱之才用末周於楹桷追先代謙挹之志戒獨深於門闌迺於六旬之纔過遽見一疏之請退收簪之恩未究方期同我太平懸車之懇已申乃欲遂其初服義同休戚卿豈欲乎果忘懼在滿盈予不忍乎强拂敷丹綍而勉副至意宣黃麻而式遵舊章有願必從奚但爲一个地易退難進亦足樹百世風骯髒朝端惜逸足之未展優游林下嗟素心之莫回於戲孔戣之志初成歐陽之年尙早急流勇退好作平地神仙老圃晩香優得自家日月惠養餘景蓋推先臣之追思報答淸朝留與佳兒之克肖故玆敎示想宜知悉知製敎李勉兢製進
정조 20년
丙辰七月十七日卯時上御誠正閣諸承旨持公事入侍時行都承旨黃昇源行右承旨李晩秀行左副承旨徐有秉右副承旨金翰東同副承旨朴宗來記事官金履永假注書具得魯記注官金良倜記事官吳泰曾檢校待敎沈象奎以次進伏訖晩秀讀奏忠淸兵使狀啓今秋習操停止事宗來讀奏江原監司徐有防啓本罪人鄭德孝橫城縣到配事全羅監司徐鼎修啓本罪人金日奉海南縣到配事江原監司徐有防啓本罪人李海遇物故事全羅監司徐鼎修啓本罪人等同推開坐事慶尙監司李太永啓本罪人韓光漢聞慶縣到配事訖上命啓下書判付昇源曰明日擧動時侍臣不可不備員而兩司在外者多未差之代政官牌招開政差出待下批牌招以爲備員進參之地何如上曰依爲之在外人亦爲許遞可也出擧條命書傳敎曰左承旨除拜以後以其實病連日病狀云而左副承旨院規亦在應避之科云竝許遞今日政差出待下批牌招察任上敎泰曾履永曰梅月堂集諸本互有同異上下番往內閣詳準考異可也仍命退承史以次退出
정조 20년
丙辰七月十七日未時上御重熙堂左副承旨右副承旨入侍時左副承旨金翰東右副承旨朴宗來假注書具得魯記注官安經心金良倜以次進伏訖上敎翰東曰鄭宗魯在於尙州乎翰東曰然矣上曰承旨見之乎翰東曰以其左道之故未曾見其顔面而自少留意經學慣聞其聲稱矣上曰鄕中望譽果爲一道之最否翰東曰讀書飭躬蔚爲鄕中之望矣命宗來書傳敎曰曾於筮仕上來也知其人其後聞之果有所存此人卽文莊公鄭經世之奉祀孫云而文莊之出入經筵自任啓沃典文衡主銓柄學識事業至今塗人耳目今於其家有飭行之士豈不貴乎問於大臣亦言其鄕中之著稱苟欲收攬豈後於人且今大政隔日揚淸之政朝見銓官面飭其在隗始之義當從已所聞知者試可前都事鄭宗魯今日政復職窠擬入事分付仍命退承史以次退出
정조 20년
丙辰七月十七日酉時上御重熙堂坐直承旨入侍時同副承旨朴宗來記事官金履永記注官安經心記注官金良倜以次進伏訖上命書傳敎曰都目大政西銓之振滯拔淹尤宜致力八方靺革之裹足較藝而萬一不得沾仕如試圈落榜者之無聊渡㶚其可曰大政云乎有窠然後可責銓官之公不公而昨聞西銓長言守部初仕無一見窠各道取才無以排比豈有如許之大政乎須有別般闊狹之道可以成樣卽令廟堂以其意見論理草記又命書傳敎曰假注書具得魯之怠於奉公不止一再今日又以廳任擧動在明而不知去處禁推待下敎捧供命退承史以次退出
정조 20년
行都承旨李冕膺坐行左承旨李亨元坐直行右承旨洪仁浩坐左副承旨金祖淳坐右副承旨金翰東坐同副承旨朴宗來坐直注書金履永仕直柳遠鳴病假注書李弘謙仕事變假注書康就昇仕
정조 20년
金祖淳啓曰司僕內乘來言捲簾取稟傳曰捲三面
정조 20년
洪仁浩啓曰臣王大妃殿惠慶宮問安進去下直之意敢啓傳曰知道
정조 20년
李冕膺啓曰明日親臨都政事命下矣處所以何處爲之乎敢稟傳曰熙政堂爲之
정조 20년
傳于李冕膺曰行禮後爲之已有下敎於右相筵奏今日駕過觀旂橋見迎鑾諸儒以今日到記當試取之意亦有下敎者七夕製明日設行日熱猶如此設場於丕闡堂書題則更當書下以此知悉弘文提學待開門牌招以爲親政後考券之地
정조 20년
承旨前望單子入之李冕膺金祖淳落點
정조 20년
刑曹參判前望單子入之徐龍輔落點
정조 20년
掌令趙彦哲啓曰臣本生疎愚昧觸事生疣初不近似於淸朝耳目之任而分義是懼冒沒出肅而昨緣三司之備員迫暮入闕欲爲合啓而竟致夜深未卽傳啓而出則當初隨入便屬無端政院之請推烏可辭乎聖度包容雖降勿推之命滿心慙恧無所容措以此情踪其何敢晏然一刻於臺次乎請命遞斥臣職答曰勿辭亦勿退待
정조 20년
朴宗來以吏曹言啓曰孝陵參奉柳尋春呈狀內矣身老母素患痰癖之症當此換節一倍添劇萬無離側供職之望云長陵參奉金啓溫呈狀內矣身偏母素抱疾病重添暑感症形危篤離側供職實無其路卽速入啓遞改云其親病旣如是沈篤則有難强令供職竝改差何如傳曰柳尋春見其奏對明知所存豈可徑遞閑司相換使之上來供職金啓溫雖以逢是年收錄爲敎而念其先之意兼寓於其中焉敢處義嚴飭供職可也
정조 20년
朴宗來以弘文館言啓曰本館上番無他推移之員不得已以下番姑陞入直之意敢啓傳曰知道
정조 20년
朴宗來以兵曹言啓曰依傳敎宣部守三薦參上武臣前銜人別取才時入格矢數落仕年條居住薦名各其名下一體懸註以入之意敢啓傳曰知道
정조 20년
朴宗來以兵曹言啓曰五衛將李文漢景福宮衛將朴致範慶熙宮衛將金祥澤俱以身病猝重時月之內無望供職呈狀乞遞宿衛輪番之任不可久曠改差何如傳曰允
정조 20년
丙辰七月十八日卯時上詣宗廟景慕宮秋展謁擧動入侍時行都承旨黃昇源行左承旨李亨元行右承旨李晩秀行左副承旨洪仁浩右副承旨金翰東同副承旨朴宗來記事官金履永假注書李弘謙記注官金良倜記事官吳泰曾檢校直閣金勉柱檢校待敎沈象奎徐有榘等以次隨駕上具翼善冠衮龍袍乘輿出永淸門至明政門外降輿乘輦出弘化門至宗廟大門外降輦乘輿由東狹門入齋室少頃上改具冕服出西狹門就板位引儀唱上行四拜禮仍詣廟內奉審訖上曰當詣永寧殿展謁百官先詣殿門外可也賤臣承命出傳上詣永寧殿就板位行禮如儀詣殿內奉審後還入齋室上曰景慕宮秋展謁日字太廟秋展謁日爲之出駕前下敎引儀跪啓請嚴鼓鼓三嚴上具翼善冠衮龍袍乘輿出齋室門至宗廟大門內命廟司官進前令尹應鉉宋畊玉直長李趾永副奉事李啓遠等以次進伏訖上曰儀注圖式以講誦事有所命下矣爾等知之乎應鉉曰知之矣上曰其中年多者則只撮其假領可也上命書傳敎曰訓鍊院官之守門定式之後初經展謁宗廟署守門訓鍊判官鄭宅柱明日政副正擬入上進發出宗廟大門至降輿所降輿乘輦至梨峴前路上敎晩秀曰宗廟展謁後若轉詣永禧殿則有所重者存宜不敢作樂外是則還宮路一例動樂事來頭以此擧行仍命樂作由館峴至觀旂橋降輦步過上敎晩秀曰祗迎儒生擧案幾許晩秀曰生進擧案合爲一百二十一人矣上曰明再明七夕製當以此擧案爲之而若在家不參者無敢入場事分付仍命擧案卽爲收入賤臣承命出傳後收擧案以來上乘輦進詣至宮大門外降輦乘輿由東狹門入齋室有頃改具冕服就板位行四拜禮仍詣殿內奉審訖還御齋室上曰百官先詣班次可也賤臣承命出傳還宮時至通禮跪啓請三嚴上具翼善冠衮龍袍乘輿出齋殿至宮大門上命書傳敎曰景慕宮守門訓鍊主簿權翊摠郞宣傳官中陞敍以示重所重之意皆令爭先入直恪勤守門上出宮大門外降輿乘輦由館峴至弘化門外命宣傳官解嚴入弘化門至明政門外降輦乘輿由永淸門還內諸臣以次退出
정조 20년
丙辰七月十八日酉時上御重熙堂坐直承旨入侍時行左承旨李亨元假注書李弘謙記事官金珍恪吳泰曾以次進伏訖上命書傳敎曰其在勤政之道豈顧當暑臨殿乎明日都政當親臨令吏兵批知悉又命書傳敎曰右承旨李晩秀西銓初仕事問奏之際極爲疎忽廟堂自當論勘爲先遞其職又命書傳敎曰承宣疏後强迫難矣吏曹參判洪明浩許遞親政有命亞銓與承旨前望單子入之又命傳敎曰刑曹參判前望單子入之待下批待開門牌招上曰惠慶宮進服香吉茶依前方三貼製入出榻敎命退承史以次退出
정조 20년
行都承旨李冕膺坐行左承旨李亨元坐行右承旨洪仁浩坐直左副承旨金祖淳坐右副承旨金勉柱坐同副承旨朴宗來坐直注書金履永仕直柳遠鳴病假注書曺錫中仕事變假注書康就昇仕
정조 20년
金祖淳啓曰三皇忌辰日望拜禮前期一日以稟事曾有先朝受敎矣今二十一日神宗皇帝忌辰曰親行望拜禮何以爲之敢稟傳曰當親行矣
정조 20년
李冕膺啓曰右副承旨金翰東今日不爲仕進卽爲牌招何如傳曰許遞前望單子入之
정조 20년
傳于洪仁浩曰承旨房仍吏禮換房兵刑換房
정조 20년
傳于李亨元曰禮刑換房
정조 20년
傳于李冕膺曰前假注書曺錫中黃基天仍察上下注書之任
정조 20년
傳于洪仁浩曰當該司謁事過後令攸司科治
정조 20년
傳于洪仁浩曰典設司官員爲先拿處
정조 20년
以開城留守趙鎭寬狀啓府內文臣蔭官武臣及儒武薦擧事傳于李冕膺曰敎授許鍒之淹滯聞之熟矣今日政拔例收用前中軍朴泂渠以曾經防禦使之子竝與邊地而不得爲之古今用人之懸殊有如許豈非朝廷之羞亦令今日政邊地窠爲先差送而幼學李春韡武出身中首薦人金履玉今日政亦爲收用其餘諸人次次收用事分付兩銓
정조 20년
吏曹參議前望單子入之成德雨落點
정조 20년
以吏曹參議成德雨牌不進罷職傳旨傳于李冕膺曰只推
정조 20년
洪仁浩啓曰此豈臺臣之罪三司備員於三更前合啓例爲則請推之擧極爲駭然臺臣勿推爾則推考兵曹郞廳李海淸若有一分嚴畏之心則不知好生之德意近日門禁專不小心甚至有日昨嚴敎仍令坐於門閾檢察則臺臣混入渠敢視若不見乎嚴處次爲先招致立庭査問於海淸處以啓事命下矣査問於兵曹佐郞李海淸則以爲昨夕臺諫留門入來之際掌令趙彦哲以已肅拜之臺諫混入而誤認以未肅拜承牌入來矇然許入自陷死罪云矣敢啓傳曰知道
정조 20년
李亨元以備邊司言啓曰今此都目大政時副末薦初仕窠無一焉各道取才無以排比之意因兼兵曹判書趙宗鉉陳達有令廟堂以其意見論理草記事命下矣乙卯十二月十三日備局稟事堂上入侍時兵曹判書李得臣以參上守門將六窠加出陳達而訓鍊大將李柱國又以參下守門將十五朔仕滿陞六之規改以二十四朔陞六爲奏有待大臣出仕就議稟處之命其後自兵曹成節目入啓姑未得啓下則守門將十五朔仕滿自在仍舊貫之科而時兵判守部薦初仕無一窠之奏大失照檢事極不察所當直請重勘而大政隔宵在所參量爲先從重推考前前兵判李得臣之旣承稟處之命而擧行不能詳密致有今番迷錯之事溯源而論不可仍置喉院之只憑下吏之言不加覈實輕先稟達亦未免大段疎忽前前兵判及當該承旨竝罷職該吏之於喉院招問也其所對語節節顚錯指無謂有之狀極爲痛駭令該曹照律嚴勘部將金時顯八月初當爲仕滿自都政日計之則不足爲十餘日在前窠窄之時如此之類或有筵稟陞六之例云今亦依此擧行之意分付兵曹何如傳曰允
정조 20년
李亨元以壯勇營言啓曰本營哨官依備邊司郞廳例仕滿十五朔六品遷轉事曾有定式矣哨官趙李栻已滿十五朔六品遷轉之意分付銓曹何如傳曰允
정조 20년
親臨都政李城輔爲吏曹參議金熙華爲吏曹正郞姜彙鈺爲吏曹佐郞韓昇裕爲司饔主簿李祉亨爲內贍主簿鄭冕綏爲活人別提徐在修爲敦寧判官金健柱爲新溪縣令金尙离爲濬源殿令李志淳爲永柔縣令朴宗海爲陽智縣監禹成謨爲木川縣監李繼祜爲召村察訪南涑爲兵曹正郞蔡一祥爲全羅都事李𡎘爲咸鏡都事金鼎權爲延署察訪金樂祖爲沙斤察訪卞緯鎭爲朔州府使李庚運爲慈山府使趙華錫爲鳳山郡守鄭重祿爲靑巖察訪沈默之爲慶源府使朴泂爲富寧府使李檍爲甲山府使尹衡東爲茂山府使尹光顔爲楚山府使申光岳爲靈巖郡守安經心爲祥雲察訪柳光濂爲明川府使張夢說爲雲山郡守白海鎭爲郭山郡守安思烈爲昆陽郡守李光燁爲光陽縣監李彭老爲宗廟直長李仁祜爲尙衣直長趙學敏爲造紙別提姜彙鈺爲慈仁縣監孔學周爲利城縣監朴梃玉爲興德縣監成夢龍爲南海縣令沈廷秀爲軍資直長宋益鼎爲尙瑞直長李顯昌爲獻凌令韓允鎭爲敬陵令李承默爲西部令李厚燾爲漢城判官金熙澤爲恭陵令馬思人爲直講許㬘爲贊儀趙德敷爲引儀文昌瑞爲智陵直長李石求爲定平府使李憲泰爲順安縣令金世淳爲掌苑奉事林樂喆爲濟用奉事李田秀爲工曹佐郞尹𡊠爲溫陽郡守魏尹喆爲純陵奉事朔州府使卞緯鎭今加通政加資事承傳司宰僉正徐日輔今加通政陞資事承傳敦寧直長洪赫權陞事承傳宗廟直長李彭老尙衣直長李仁祜相換奉常奉事單申星模閔宗爀爲戶曹佐郞張重吉爲端川府使南宮玾爲嘉山郡守金初爕爲工曹佐郞宋益鼎爲尙衣主簿李啓遠爲尙瑞副直長尹相重爲定平府使金守淵爲監察洪大協爲敦寧都正典籍三單申溥申羲淳蔡趾永以上四館去官昆陽郡守安思烈大興郡守鄭文在相換靈巖郡守申光岳振威縣令吳在斗相換光陽縣監李光華鎭川縣監李鍾淑相換興德縣監朴挺玉井邑縣監任希默相換李喆祚爲永陵令蔡趾永爲宗簿主簿韓光烈爲校檢盧尙熙爲奉常主簿張鉉宅爲高源郡守李聖龜爲豐基郡守李垿爲禮曹佐郞閔昌呂爲自如察訪林道浩爲大司諫趙鎭球爲掌樂主簿吳鎭奎爲禁府都事鄭來升爲軍資主簿柳誨爲山靑縣監洪樂莘爲慶基殿令趙錫晦爲執義柳雲羽爲司諫李益恢李彙爲掌令鄭宗魯金壽祖爲持平鄭毅祚爲獻納李垿爲正言閔命爀爲典籍金熙華爲吏曹正郞趙壤鎭爲禮曹佐郞朴宗京爲典籍李城輔爲禮曹參議徐日輔爲敦寧都正南溟學爲軍資判官文昌瑞爲濬源殿令洪五成爲典設別提李致默爲長興主簿洪秉容爲軍資主簿金履禮爲平市主簿南正和爲司饔主簿徐應輔爲社稷令李一曾爲定州牧使趙鎭球爲工曹佐郞朱重晩爲智陵直長宋翼孝爲司成宋益鼎爲掌樂主簿任㬘爲尙衣主簿長興主簿李致默典牲主簿南省老相換前度中濟用奉事林樂喆不喩內資奉事林樂喆李啓遠爲尙瑞直長金宗善爲濟用奉事李厚延爲宗廟副奉事宋益鼎爲工曹佐郞南播秀爲典設別提鄭芝春爲淑陵奉事李爲童蒙敎官趙學敏爲掌樂主簿前度中典設別提洪五成不喩活人別提洪五成李種徽爲禁府都事李惟銓爲贊儀李儒燁爲舒川郡守李春韡爲寧陵參奉南復來爲康陵參奉
정조 20년
再政李鐔爲尙瑞副直長南省老爲禁府都事鄭冕綏爲長興主簿李運復爲典設別檢李審度爲濟用副奉事李得仁爲活人別提辛景愈爲齊陵參奉韓百衍爲章陵參奉韓祐增爲軍器正李羲甲爲修撰尹心輝爲造紙別提黃勉喆爲光陵參奉李彙梧爲智陵參奉韓性淳爲叔陵參奉李顯綏爲昭寧園守奉官李種徽爲司宰僉正李羲淵爲懿陵參奉
정조 20년
兵批洪繼善柳相亮爲五衛將尹之謙爲都摠都事申晤爲羅州營將鄭光賓爲慶州營將金得遇爲淸州營將李鴻德爲三陟營將具絳爲江原中軍李東爀爲忠淸水虞候辛有燦爲全羅右水虞候張烶爲昌洲僉使趙天漢爲東嶺僉使孫世隆爲登山僉使李道煥爲彌串僉使李鵬運爲平安兵虞候鄭爀爲釜山僉使高殷泰爲美錢僉使安慶麟爲柔遠僉使丁昌晉爲永登萬戶文廷煥爲木浦萬戶洪聖澤爲鉢浦萬戶趙德源爲天城萬戶李祥演爲所已萬戶姜㝡顯爲位羅萬戶李聖器爲阿耳僉使李寅範爲乶下僉使金錫潤爲吾老梁萬戶成元柱爲安骨萬戶金鼎燦爲舒川萬戶胡昌祖爲永達萬戶李宜桓爲文殊別將李彦慶爲古突別將吳性寬爲浦項別將金鎭國爲南村別將洪致範爲五衛將權翊柳可源爲都摠都事申思益爲黃海兵虞候鄭宅柱爲都摠經歷柳和源爲訓鍊僉正尹相爲訓鍊判官元啓弘爲南兵虞候林漢浩爲北評事南正圭爲滿浦僉使梁塼爲法聖僉使盧仁諴爲金馬別將南有憲爲馬島萬戶崔道義爲龍媒僉使金載謙爲鳥嶺別將李商一爲馬馬海權管申達夏爲僉知金宇權爲景福將金正洽爲慶熙將崔宗嶸爲訓鍊判官柳相華爲宣傳官趙嵾申惠周李栻爲訓鍊主簿李思熤張彦極爲武兼訓鍊主簿單安興贊本院去官訓鍊僉正朴萬榮柳斯倫判官李溶丁麟泰主簿李東郁金楗禹寬澤以上減下鄭宅柱爲訓鍊副正申大恒爲宣傳官黃益弼爲武兼朴基成爲神光僉使護軍洪明浩李祖承徐有秉副護軍尹東晩成鼎鎭金翰東司直李羽逵柳雲羽韓興裕柳頤玄李儒修李益恢申絢朴載德司果趙萬元護軍李太亨副護軍韓晩裕李城輔司直李顯默鄭景祚金履喬趙彦哲趙德潤李基慶司果申溆竝單付僉知單柳相亮沈擇之爲都摠都事魏光軫爲訓鍊僉正韓根馨爲都摠經歷李勉植申絅爲宣傳官副護軍金得遇李鴻德釜山僉使鄭爀江原中軍具絳平安兵虞候李鵬運今加折衝李溶爲加設訓鍊僉正朴宗顯李東郁爲加設訓鍊判官金樂豐爲加設訓鍊主簿法聖僉使梁塼白領僉使李泰協相換南虞候元啓弘今加折衝李聖濂爲中樞都事崔壽𧦦成龍彦爲加設訓鍊主簿李持英爲德浦僉使李海受爲花梁僉使李義駿爲副摠管金益淳爲訓鍊正尹行源爲都摠經歷孔述祖爲都摠都事印宗瑞爲訓鍊判官李厚重爲訓鍊主簿李喆爲武兼禹宗巖爲部將咸正禧爲統虞候李東榮爲訓鍊副正沈心協爲訓鍊主簿尙得容爲部將李明東卞尙圭爲武兼李春光金履玉爲守門將訓鍊副正單李石求僉知單金爔尹勉鎭爲武兼李周百爲部將李昌潤盧榮遇金寅七李宗采金繼重爲守門將司果李益淳金時顯竝單付權管秩同仁李秉天嗭洞趙大洽乾原金光益乫軒洞李應大吾村康漢倬大吉號里禹宗著小坡兒金鳳魯廣坪李完培甲巖咸熙績黃拓坡金鍾大李光逵爲都摠經歷李煥益爲都摠都事尹益儉爲宣傳官李益淳爲武兼護軍李義駿李益運副護軍沈趾賢李肇源鄭尙愚蔡弘遠洪大協竝單付洪達三爲宣傳官金時顯爲武兼金性謙爲新門別將
정조 20년
注書金履永病代閔命爀爲假注書
정조 20년
黃基天改差代朴宗京爲假注書
정조 20년
以假注書望筒傳于李冕膺曰曺錫中仍察廳任
정조 20년
傳于朴宗來曰望拜禮親行有命明日雖値齋戒次對依例來會
정조 20년
洪仁浩以兵曹言啓曰今七月二十日文臣朔試射試官備擬受點矣親臨望拜禮齋戒相値不得爲之之意敢啓傳曰知道
정조 20년
朴宗來以刑曹言啓曰因備邊司啓辭兵曹節目姑未啓下則守門將十五朔仕滿自在仍舊貫之科而時兵判守部薦初仕無一窠之奏大失照檢從重推考該吏之於喉院招問也其所對語節節顚錯指無謂有之狀極爲痛駭令該曹照律嚴勘事命下矣取考律文則大明律對制上書詐不以實條有曰若奉制問事報上不以實者杖八十徒二年依此律兵曹書吏申景得決杖八十後黃海道瑞興府徒二年定配所卽爲押送之意敢啓傳曰知道
정조 20년
行都承旨李冕膺坐行左承旨李書九坐行右承旨洪仁浩坐左副承旨李肇源坐直右副承旨鄭尙愚坐直同副承旨魚用謙坐注書金履永仕柳遠鳴病假注書曺錫中仕直事變假注書康就昇仕
정조 20년
藥房提調沈頤之副提調李冕膺啓曰親臨大政當暑酬應伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道次對時同爲詣閤宜矣
정조 20년
李冕膺啓曰今日乃是處暑自明日視事當爲取稟而老炎猶甚新涼未生姑觀日候更稟之意敢啓傳曰知道
정조 20년
洪仁浩啓曰御營廳將官來言今日本廳軍兵日次私習云矣敢啓傳曰知道
정조 20년
洪仁浩啓曰今日次對兩司當爲進參除在外未署經傳旨未下外未肅拜呈告人員竝卽牌招何如傳曰允
정조 20년
傳于洪仁浩曰大臣備局堂上引見
정조 20년
傳于李冕膺曰吏兵房承旨入侍
정조 20년
傳于李冕膺曰禮房承旨入侍
정조 20년
傳于洪仁浩曰吏兵批守令邊將初仕來待人入侍
정조 20년
傳于李冕膺曰奉朝賀徐有臣入侍
정조 20년
李冕膺啓曰明日北苑望拜禮時闕字牌及爐盒當爲奉來門疏以何處爲之敢稟傳曰永肅門爲之
정조 20년
李冕膺啓曰明日北苑望拜禮時九卿當爲進參吏曹判書金載瓚方在受由中卽爲牌招以爲淸齋之地何如傳曰允
정조 20년
李冕膺啓曰明日北苑望拜禮時九卿當爲進參刑曹判書尹師國卽爲牌招以爲淸齋之地何如傳曰允
정조 20년
李冕膺啓曰明日北苑望拜禮時兩司長官當爲進參行大司諫林道浩卽爲牌招以爲淸齋之地何如傳曰允
정조 20년
傳于李冕膺曰明日望拜禮侍臣當爲備員山林及南臺外在外及未肅拜人竝許遞政官牌招開政以在京無故人差出待下批牌招
정조 20년
承旨前望單子入之李書九李肇源鄭尙愚魚用謙落點
정조 20년
兵曹口傳政事副護軍金勉柱
정조 20년
以寶劍望筒傳于洪仁浩曰未肅拜摠管牌招察任
정조 20년
洪仁浩啓曰兼兵曹判書趙宗鉉方在受由中而明日北苑望拜禮時當爲別侍衛進參待開門牌招何如傳曰輔國重臣體貌自別前此引義所執太過屢勤飭敎勉出昨以初仕出六朔數事至有廟堂草記其時在外任似未聞之而前判書以此譴罷則其在禮使之道勢難强迫許遞今日政以在京無故人差出待下批牌招傳授命召
정조 20년
李冕膺以弘文館言啓曰本館上番闕直事甚未安新除授修撰李羲甲卽爲牌招以爲姑陞入直之地何如傳曰允
정조 20년
以修撰李羲甲牌不進罷職傳旨傳于李冕膺曰聞有實故許遞今日政差代
정조 20년
李肇源以弘文館言啓曰本館上番闕直事甚未安今日政新除授玉堂待下批仍卽牌招以爲推移入直之地何如傳曰允
정조 20년
以吏曹判書金載瓚牌不進推考傳旨傳于李冕膺曰更爲牌招
정조 20년
有政吏批判書金載瓚受由參判黃昇源進參議成德雨式暇左副承旨李肇源進啓曰判書金載瓚受由參議成德雨式暇小臣獨政未安何以爲之敢稟傳曰仍爲之以鄭好仁爲兵曹判書朴瑞源爲執義崔烜爲司諫洪受浩爲掌令沈奎魯爲獻納李東宇爲正言李翊模爲校理韓用鐸爲修撰孝陵參奉柳尋春假監役李義祿相換兼春秋單金初爕中學訓導單李學淵西學訓導單金致龍贈兵參鄭運贈兵判例兼贈職事承傳兵比無政事
정조 20년
傳于魚用謙曰同副承旨入侍
정조 20년
以正言李垿牌不進罷職傳旨傳于洪仁浩曰只推更爲牌招
정조 20년
以司謁白景采科治啓目傳于洪仁浩曰分揀放送
정조 20년
李肇源以弘文館言啓曰本館上番闕直事甚未安校理金近淳自鄕上來云卽爲牌招入直何如傳曰允
정조 20년
以校理金近淳牌不進罷職傳旨傳于李肇源曰只推更爲牌招
정조 20년
以禁府都囚徒傳于鄭尙愚曰沈鎜分揀放送
정조 20년
傳于鄭尙愚曰該察訪狀啓雖有違式聞已下送而幕屬吏輩濫騎之弊聞甚可駭道有道臣焉敢若是其無憚乎爲先令廟堂嚴關該道作弊一款與不能檢飭委折使之首實狀聞驛村攘奪用山其在法綱不可一刻仍置該道亦有道臣若能劃卽決處則無勢郵官告訴無處豈至於狀聞乎明是當禁之地則嚴加禁斷無敢更有登徹而當初不能明決之罪事當拿問勘處藩任體重姑爲參酌觀於狀啓中步數卽云二十步則右袒斗護之査官守令默無一言之當該察訪俱甚無狀竝先罷後拿其代以剛明侍從差送俾遐俗知有朝廷之法禁此外諸道驛村之占山之弊各別嚴禁不卽決給致有登聞者當該道臣當別樣論勘以此嚴飭諸道
정조 20년
洪仁浩以兵曹言啓曰今七月二十一日武臣賓廳講書日次而親行望拜禮相値不得爲之之意敢啓傳曰知道
정조 20년
丙辰七月二十日午時上御熙政堂同副承旨入侍時同副承旨魚用謙假注書曺錫中記事官金珍恪記注官金良倜以次進伏訖上曰禮房承旨誰也用謙曰左副承旨也上曰左副承旨入侍賤臣承命出傳左副承旨李肇源偕入進前上曰此卽禮曹啓目判付而卽文廟滲漏處修改也爾其詳見而卽往文廟詳細奉審以來也廟社殿宮未嘗有雨水滲漏之事皆由於每每奉審修掃之效也而獨文廟如是每致有修改移還安之事其欠敬當如何久任郞官將焉用哉此莫非守僕輩不善擧行之致竝以此意詳細分付可也上命用謙書禁府供辭判付訖敎曰具得魯每爲注書必有親病亦甚異常今此判付姑爲安徐而永定儀仗庫郞官此南行部將所兼之職名也雖明年再明年永永入直誦讀經傳以懲怠慢之習以此意報於渠祖使之知之可也仍命退承史以次退出
정조 20년
丙辰七月二十日酉時上御重熙堂左承旨入侍時行左承旨李亨元假注書曺錫中記注官金良倜記事官吳泰曾以次進伏訖上命書傳敎曰昨政復職人中武兼黃益弼以落仕最久除拜而聞其年已過七十何暇踏却殘梯至於緋玉乎且聞海西人云該道監營中軍作窠令該曹口傳差送亨元曰幽谷察訪崔鳳諧修狀啓上送俄纔到院察訪之以郵弊直狀啓雖載大典通編而觀其啓語多不裁擇且其啓體有違格例故俄已還下送而請罪亦涉猥屑未果爲之矣上曰以何事狀啓也亨元曰以驛村偸葬事而狀啓謄置本院矣上曰筵退後入之也上命書傳敎曰聞其實病勢難供劇云刑曹參判徐龍輔許遞前參判李亨元仍任牌招察任仍命退承史以次退出
정조 20년
丙辰七月二十日酉時上御重熙堂坐直承旨入侍時左副承旨金祖淳假注書曺錫中記注官金良倜記事官吳泰曾以次進伏訖上曰今日雖齋日猶異於行祭齋日金吾時囚捧供皆令夜前爲之賤臣承命出傳回奏曰時囚具得魯有待下敎捧供之命金吾有難以今日下敎一例捧供云矣上曰一例捧供而每爲注書則輒欲出去以此意捧供可也上敎祖淳曰吏曹參判已入來耶兵判望事斯速問政必勿侵夜開政以煩酬應可也以此意出往分付可也上命書榻敎曰左副右副同副承旨許遞與未差之代前望單子入之待下批牌招察任仍命退承史以次退出
정조 20년
行都承旨李冕膺坐行左承旨李書九坐直行右承旨洪仁浩坐左副承旨李肇源坐右副承旨鄭尙愚坐同副承旨魚用謙坐直注書柳遠鳴病一員未差假注書洪奭周仕曺錫中仕直事變假注書康就昇仕
정조 20년
北苑望拜禮罷後內閣政院玉堂藥房口傳問安答曰知道
정조 20년
李肇源啓曰來二十五日朝參日次矣敢稟傳曰停
정조 20년
傳于李冕膺曰吏房承旨入侍
정조 20년
李冕膺啓曰檢閱金履永還付薦狀已自本館越送該曹而尙不單付事甚未安還付單子今方使之書入而當該玉堂不可無警責推考何如傳曰該堂何論乎上番事已乖館規而注書之藉此以家爲官尤爲駭然兩人竝罷職
정조 20년
注書金履永罷職代以洪奭周爲假注書
정조 20년
李冕膺啓曰卽者副修撰鄭東榦以其親病陳疏徑出原疏纔已捧入矣所當直捧禁推傳旨而此與無端徑出有異推考警責何如傳曰允
정조 20년
傳于李書九曰摠管未差之代前望單子入之待下批牌招察任
정조 20년
傳于李書九曰今日何日再造之恩我邦偏被而不有提督之勞之功何能宣皇靈而暢皇烈所以收錄提督孫之東來者不忍一日忘于懷矧當今日寧無別示此意之擧乎李提督後孫摠管李源子僉知中樞府事李孝承北道邊地中貶題不愜人改差令該曹今日內口傳差送仍令當日謝恩俾知識此日之意
정조 20년
傳于李書九曰遣摠管李源宣武祠奉審後使之回奏
정조 20년
傳于李書九曰聞都摠管李源宣武祠奉審後回奏之言上雨旁風鞠爲茂草所見甚爲荒落爲奏李源御營中軍作窠差下待明朝開坐祠門外近處通衢守直官及下屬等各別猛棍仍令戶曹擇日告由一新修補祭文承宣撰進獻官則以李源爲之此後望拜禮日戶房承旨與禮曹堂上戶曹郞官進去奉審如有修改處具由書啓句管之堂上無堅着之人致有疎忽之弊摠管李源宣武祠句管堂上差下逐朔看審年老不能自力往來看審之時則令兵曹具由草記稟旨事分付
정조 20년
洪仁浩以弘文館言啓曰本館下番闕直事甚未安應敎尹序東自鄕上來云卽爲牌招以爲推移入直之地何如傳曰允
정조 20년
以應敎尹序東牌不進罷職傳旨傳于洪仁浩曰只推
정조 20년
魚用謙以吏曹言啓曰慶興府使金養和已準瓜限改差何如傳曰準瓜何論治聲未聞改差歇矣罷職可也
정조 20년
吏曹口傳政事以李孝承爲慶興府使
정조 20년
傳于魚用謙曰坐直承旨入侍
정조 20년
兵曹口傳政事以黃益弼爲黃海中軍
정조 20년
洪仁浩以禮曹言啓曰郊壇四孟朔遣禮郞看審有無頉自該曹草記事定式矣發遣郞廳各壇次第摘奸則南壇先蠶壇雩祀壇漢江壇祈雨壇厲壇壇上及四面紅箭門墻垣階砌俱爲無頉而先農壇西邊紅箭門南邊柱根塗灰司寒壇東邊紅箭門柱根塗灰剝落卽爲修補事分付該監此後看護等節着實擧行事各別嚴飭之意敢啓傳曰知道
정조 20년
李書九以都摠府言啓曰今日入直內三廳武兼禁軍及軍兵等當爲中日習射而親臨望拜禮相値不得爲之之意敢啓傳曰知道
정조 20년
李書九以兵曹言啓曰依下敎保放罪人政院書吏金碩潤決棍十度後放送之意敢啓傳曰知道
정조 20년
洪仁浩以刑曹言啓曰因備邊司啓辭兵曹節目姑未啓下則守門將十五朔仕滿自在仍舊貫之科而時兵判守部薦初仕無一窠之奏大失照檢從重推考該吏之於喉院招問也其所對語節節顚錯指無謂有之狀極爲痛駭令該曹照律嚴勘事命下矣該吏今以政色吏照律而取考律文則大明律對制上書詐不以實條有曰若奉制問事服上不以實者杖八十徒二年依此律兵曹政色書吏安慶民決杖八十後黃海道瑞興府徒二年定配所押送之意敢啓傳曰知道
정조 20년
禮曹文廟正殿滲漏有頉處趁卽修改事分付何如判付啓五日奉審敬謹掃除則樑上滲漏至於移安修改之擧乎定式之飭敎申嚴廟社殿宮未聞有滲漏修改之擧獨於文廟移還安節次有若歲課然者欠敬甚矣不謹極矣常時不能檢飭之同知館事大司成從重推考今番雨水前後入直久任官拿處官員何知罪在於守僕輩令該曹嚴加科治修改當否禮房承旨進去奉審後回奏爲旀此後更或不當滲漏而致有移還安之擧則官員重勘守僕等照律定配事載之本曹本館謄錄爲良如敎
정조 20년
禁府啓目張至顯更招云云判付內辭意反覆嚴問則其所納供全事漫漶終不直告究厥所爲萬萬痛惡所當請刑是白乎矣曾經侍從勿爲請刑載在大典通編且有嚴問取招以聞之命上裁何如判付啓口傳異於文跡不知亦或似然兺除良前以倍於此之沈興永以不知特宥揆以刑政不可異同分揀放送若此則不知一也前校理吳鼎源亦爲分揀爲良如敎又啓目安州牧使兪漢寧原情云云傳旨內辭緣泛彌遲晩所當請刑是白乎矣曾經侍從勿爲請刑載在大典通編議處何如判付啓前伯所聞近於風傳囚者納供亦涉自明問于時道臣議處爲旀該倅姑放爲良如敎又照目假注書具得魯矣怠於奉公不止一再今日又以廳任擧動在明而不知去處罪杖一百收贖告身盡行追奪私罪奉敎古人請懇之章猶不輕易爲之渠雖年淺學蔑前後擧措極涉顚倒所當嚴勘而曰以親病則豈可責之以不能先公後私乎姑爲放送使之歸護俟間永定儀仗庫入直郞官使之潛心經籍晝讀夜誦以爲把持走作之道事嚴飭分付爲良如敎
정조 20년
副摠管李義駿疏曰伏以泥塗賤臣最居人下而自參官僚猥蒙殊遇一心感激圖報涓埃祗緣賦性愚鈍涉世乖方埴冥行幾陷大何幸賴我聖上終始曲保之恩旣已出死而入生旋又拂拭而晉擢起廢數年驟躋下大夫之列除旨之下恩言鄭重入對之際昭釋備至雨露洪私殆若獨偏於臣身者然榮已極矣分已踰矣居常攢祝不知感淚之無從也千萬不自意摠府新命忽下於此際而縷縷恩綸愈往愈摯臣誠惝怳怵惕愧汗浹背益不知措躬之所噫今此除命以資級則宰列也在名器則命德也固當其難其愼而非人人所可濫叨者未知何所取於微臣而誤恩一至於此也臣本以空疎之姿漸迫桑楡之景多年草土之際精神震剝風波憂畏之餘衰病侵尋只以已試之效言之其於尋常近例觸處憒憒瘡疣百出雖聖度包荒不加誅責臣固自憐而自恧矣徒以記簪履之舊物悶其衰白而有此格外之陞擢其於損國體而招物議當復如何哉此臣所以撫躬踧踖直欲循墻而不可得者也第以侍衛之班不可暫曠召牌之下不敢違傲一番出肅雖緣分義之是重而因仍蹲冒實非臣心所敢安者玆敢冒死呼籲於仁覆之天伏乞聖慈俯察微懇特收新命以重公器以安私分千萬幸甚臣無任云云答曰省疏具悉卿其勿辭行公
정조 20년
副修撰鄭東榦疏曰伏以臣母年近八旬素患痰癖長在床褥臣以終鮮之身實無暫離之勢而目下恩除義重竭蹶隨牌出肅仍爲持被科次賓對鎭日覲光且榮且感涯分已踰臣何敢更爲言私而卽於直中得接家信母病當暑越添食飮全却氣息凜綴扶護無人促臣歸視臣聞來方寸煎灼按住不得忙陳短章徑出禁門伏乞聖慈亟遞臣職以便救護仍治臣擅離之罪以肅朝綱不勝幸甚臣無任云云省疏具悉爾其勿辭救護
정조 20년
丙辰七月二十一日卯時上詣北苑望拜禮入侍時行都承旨李冕膺行左承旨李書九行右承旨洪仁浩左副承旨李肇源右副承旨鄭尙愚同副承旨魚用謙記事官金履永假注書曺錫中記注官金良倜記事官吳泰曾二提學沈煥之檢校直閣金勉柱檢校待敎沈象奎徐有榘以次侍立行禮時至左通禮跪啓請外辦上具翼善冠黑圓領袍乘輿出宜春門降輿就板位行四拜禮司香人三上春訖上復行四拜禮訖詣乘輿所乘輿入宜春門還內諸臣以次退出
정조 20년
丙辰七月二十一日午時上御重熙堂右副承旨入侍時右副承旨鄭尙愚假注書曺錫中記事官金珍恪記注官金良倜以次進伏訖上曰檢校待敎如在閣中使之入來命書榻敎曰禮曹判書入侍又命書榻敎曰軍士房承旨入侍賤臣承命出傳與禮曹判書閔鍾顯行左承旨李書九檢校待敎徐有榘偕入進伏上命書傳敎曰義州顯忠祠追享忠烈公黃一皓贈兵曹參判車禮亮安克諴贈兵曹參議張厚健車忠亮車元轍車孟胤贈諡忠壯公贈兵曹判書崔孝一而遣官賜祭今日當受香而忠愍公林慶業祠板同在祠中無異主享豈可闕爲一體致祭祭文與忠愍忠壯同爲親撰以下其餘代撰啓下忠壯則延諡於其家賜祭於本祠事卽令禮曹行會灣尹擧行本祠主享卽故太師姜邯贊也亦爲致祭祭文入侍承宣撰進皆於今日傳香以寓此日風泉之思上曰左承旨今日內必爲傳香而御製祭文則使注書書出送之可也鍾顯曰顯忠祠追配時香祝今日當下去而位次則高麗太師姜邯贊我朝忠愍公林慶業已爲竝列妥侑矣忠烈公黃一皓亦當一體竝享至於忠壯公崔孝一以屬國倍臣首倡大義終又殉節於皇陵之傍者實是千古一人此則依聖敎與林黃兩忠臣竝躋其於六義士則分東西配食爲宜以此意行會灣府以爲擧行之地何如上曰依爲之出擧條鍾顯曰今因高麗太師姜邯贊賜祭事臣有所仰達者矣邯贊之贊者公私書籍皆以贊字書之而松京興國寺舊址有一塔塔面有陰記卽邯贊所書也其下書其姓名而贊字以瓚字書之其印本臣亦得見則與公私書籍所載者不同蓋石刻之可信比諸登梓之本不啻懸隔一片石之猶能無恙於一千年之後使麗太師名字不被訛誤者事亦不偶臣意則自今以後公私文字姜邯贊名字皆以瓚字書之恐好故敢此仰達矣上曰退與大臣相議從後指一稟處可也出擧條命退諸臣以次退出
정조 20년
行都承旨李冕膺坐行左承旨李書九坐行右承旨洪仁浩坐左副承旨李肇源坐右副承旨鄭尙愚坐直同副承旨魚用謙坐直注書柳遠鳴病一員未差假注書洪奭周仕直曺錫中仕事變假注書康就昇仕
정조 20년
洪仁浩啓曰大司憲宋煥箕掌令洪受浩持平金壽祖鄭宗魯在外執義朴瑞源呈辭掌令一員未差監察茶時之意敢啓傳曰知道
정조 20년
李冕膺啓曰今日拜辭肅拜已下而兼春秋金初爕旣在闕中追後肅拜事體所在萬萬駭然當該兼春秋及不爲知委之通禮院官員所當重勘而本院請推之外無他可施之罰何以爲之敢稟傳曰竝拿處
정조 20년
傳于魚用謙曰諸承旨持公事入侍
정조 20년
洪仁浩啓曰通禮院官員拿處事命下而係是假引儀故不得循例捧傳旨令該曹科治之意敢啓傳曰今番分揀
정조 20년
魚用謙啓曰禮曹判書閔鍾顯依下敎來待矣傳曰入侍
정조 20년
李冕膺啓曰吏曹郞廳來言臺諫有闕政事取稟傳曰當日爲之
정조 20년
魚用謙啓曰吏曹參判黃昇源牌不進推考傳旨今方捧入而開政命下之後如是違牌不卽擧行事甚未安更卽牌招何如傳曰允
정조 20년
傳于魚用謙曰吏曹參判疏批已下牌招開政
정조 20년
傳于魚用謙曰在外掌令許遞今日政差代
정조 20년
吏批啓曰判書金載瓚受由參議成德雨牌招不進小臣獨政未安何以爲之敢稟傳曰仍爲之
정조 20년
有政吏批判書金載瓚受由參判黃昇源進參議成德雨牌不進同副承旨魚用謙進以尹應鉉爲咸昌縣監吳慶元爲延日縣監許鍒爲掌令趙德潤爲修撰鄭好仁爲軍器提調朱重翁爲掌令安命遠爲宗廟令尹悌東爲副修撰金載瓚爲典設提調卜台鎭爲判校吳翰源爲掌樂正洪爲章陵令沈述祖爲永禧殿參奉金魯範爲順康園守奉官延日縣監吳慶元陽城縣令鄭柱相換咸昌縣監尹應鉉振威縣令申光岳相換
정조 20년
兵批判書鄭好仁進參判尹弼秉參議李尙度病參知吳泰賢入直右副承旨鄭尙愚進以李得馨爲宣傳官崔秉敎爲五衛將兪彦志爲武兼護軍徐龍輔副護軍金祖淳朴宗來副司直趙錫晦李益恢柳雲羽鄭毅祚副司果李羲甲李垿副司正柳豐逵部將金履玉同知金正洽以上單付副司果權坪
정조 20년
傳于鄭尙愚曰今番大政踰限列邑曠官之弊不可不念辭狀守令都政相換守令及貶罷曠官之代新除人員皆令除朝辭除署經一兩日內發送後令該曹草記
정조 20년
吏曹參議成德雨牌不進罷職傳旨踏啓字
정조 20년
以金初爕拿處傳旨傳于洪仁浩曰分揀
정조 20년
李書九以御營廳言啓曰依下敎都摠管李源本廳中軍差下使之察任之意敢啓傳曰知道
정조 20년
洪仁浩以義禁府言啓曰咸昌前縣監李秉道幽谷前察訪李彙等拿處事傳旨啓下矣李彙今方待命拿囚李秉道時在任所云依例發遣府羅將拿來何如傳曰允
정조 20년
刑曹啓目成均館守僕金慶徹等原情云云俱已遲晩自臣曹照律嚴勘何如判付啓今番段分揀放送爲旀官員段置分揀放送之意分付該府爲旀修改時戶判進去董役雖於滲漏處外可合於修改則一體修改務從堅緻如是而又或滲漏於數年內竝與度支長難免其責以此分付爲良如敎
정조 20년
洪仁浩以義禁府言啓曰成均館守僕金慶徹等考律嚴勘事刑曹啓目判付內今番分揀官員分揀放送之意分付該府事命下矣時囚罪人孔胤恒金熙華等分揀放送之意敢啓傳曰知道
정조 20년
吏曹參議成德雨疏曰伏以臣年紀衰邁疾病沈痼冗散之職猶懼不堪銓選之任尤非可擬前後恩除輒不敢爲冒進計者誠非獲已也大政之日又犯違逋宜被譴何而聖度至寬例勘不加臣於是感激踧踖雖不得不一肅恩命而第臣情病之外又有所難安者夫銓衡重任也通塞大政也挽近以來官隨人輕人之見待己之自處雖不如古而若其職名不可不顧也格例不可不存也凡所通擬無論大小爛熳相議取捨必愼僚堂之有未同席者則輒折簡而通議者卽古規也日前臺通數望在臣除職之後而不令相知臣固知咫尺威顔之下悤卒注擬之除無怪乎遺忘格式而流來銓法緣臣壞了寧不愧恧其在自引之道不容以事過而但已玆敢略入文字仰瀆崇嚴伏乞聖慈俯垂諒察亟命鐫削臣職名以安賤分不勝幸甚省疏具悉故事未肅拜僚堂無簡問之公格如三司啓議之不爲簡問於未肅拜僚員云而近來銓格出出愈新爾言亦從新格中出來乎且有事實之相左者勿辭察職
정조 20년
吏曹參判黃昇源疏曰伏以臣猥以庸陋忝貳銓席于今三載備員大政亦至兩遭而至於今番前席行政之時長僚主張許多政望注措之際或有未及照檢者則從傍提撕固是亞僚之責而臣桑楡已頹昏謬轉甚加以間病暑症神思索然終日參席無一裨益有若不相干然畢竟使長僚獨被問備之罰佐貳之意顧安在哉且臣於日前問政時罪著矇然上煩飭敎及退政席縮伏私次莫省所措聖仁曠蕩郵罰不降政牌又臨臣誠惶隕感激固當章皇趨膺而第臣卽見三銓之疏竊不勝瞿然慙恧也伊日臺望新通旣在三銓下批之前則固有先後之可據而三銓未及細悉裏面實狀則無怪其如此而事實不然也然而僚席之間因此引義頗深重至以銓法壞了爲言則在臣自靖之義何敢晏然冒膺不知所以自處也哉反復參倚進身無路冒入文字仰瀆宸聰伏惟聖慈俯垂鑑諒亟令鐫削臣見帶之職仍令重勘臣瀆擾之罪以肅朝綱以安微分千萬幸甚答曰省疏具悉卿其勿辭行公
정조 20년
丙辰七月二十二日卯時上御誠正閣諸承旨持公事入侍時行都承旨李冕膺行左承旨李書九行右承旨洪仁浩左副承旨李肇源右副承旨鄭尙愚同副承旨魚用謙假注書洪奭周曺錫中記事官金景煥記注官金良倜檢校待敎徐有榘以次進伏訖上曰諸房各奏事冕膺曰吏房無公事矣先退用謙讀奏慶尙監司李泰永遺棄兒給料狀啓事書九讀奏訓鍊主簿金思喆病親呈辭仁浩讀奏全羅監司啓本罪人金河濟昌平縣到配事咸鏡監司啓本罪人李萬羽白翎鎭到配事慶尙監司啓本時囚罪人等同推開錄事訖上命書判付肇源尙愚以無公事先爲退出上曰玉堂李翊模韓用鐸何故違牌也自今以後牌去來勿爲呼望只令入來入直至於金近淳昨日肅拜入直而今日忽呈疏謂有僚嫌豈有如是處義此疏還爲出給使之入直可也上曰吏曹參議疏辭殆不成說都政日臺通停當於朝前而三銓新除在於午後則不爲簡通之說豈非事實之相左乎仁浩曰雖過政後例爲簡報其由於僚堂都承旨亦以爲然矣上曰豈有過政後簡通之例近來政格每多襲謬而然矣仍命書吏曹參議成德雨疏批訖命退承史以次退出
정조 20년
丙辰七月二十二日申時上御重熙堂禮曹判書入侍時同副承旨魚用謙假注書洪奭周記事官金珍恪記注官金良倜行禮曹判書閔鍾顯以次進伏訖上敎鍾顯曰昨日宣武祠事傳敎載入於禮曹謄錄乎鍾顯曰當爲載入而謄錄方欲於數月內修正成書矣上曰卿家異於他家事關名義者豈可不於卿之久任本曹時爲之乎鍾顯曰皇壇參班人當否已有議定之下敎故取見漢城府別單則不無可合議定者而必有公私可考文蹟然後可以詳究本末熟議存拔矣上曰事關春秋大義者內閣方有編輯之書卿其考見也上曰內閣試官與檢書官試取人入來賤臣承命出與內閣提學沈煥之檢校待敎沈象奎率檢書官試取人鄭枻元有鎭朴長稔任得常徐有殷柳井均柳本藝柳本學成憲曾金履疇偕入進伏命書御題五言四韻律詩非是藉秋風命宣題訖上曰入庭人各給紙筆墨使之製進而以傳敎書出之頃爲限可也命書傳敎曰望拜行禮之後召見宗伯之臣語到忠烈顯忠祠事蹟有多少酬酢禮判以乃家之人詳知故實顯忠祠位次忠烈祠揭板皆從其請因此思之三學士祠板先朝特命不祧非勳臣而有是擧卽曠古殊典而爲其官享故郡守尹煜以慶基殿參奉年二十前直除守令仍於三家人之守令皆勿拘年限及履歷永禧殿參奉吳慶元以忠烈奉祀孫聞其承重親年爲九耋月前草記之還下也直欲除外任而未遑爲焉延日縣監權坪內移其代令該曹差送親年勢難遠赴畿邑相換尹忠貞祠板丙申以後尙未官享可謂闕典其祀孫尹應鉉已經五品自當爲之而吳忠烈家官享旣有提敎何可一爲一否守令見窠擬入係是弊邑先有侍從差送之命亦於畿邑侍從守令中相換竝令當日辭朝昨日起感於李提督李忠武事推以及於貞翼另欲致侑援筆摛詞際聞其祀孫從事弓馬流落鄕曲云何聞之晩也大抵貞翼之忠淸大節卽忠武後一人遭逢寧陵契合昭融身都將相佩國安危忍言己亥夏直宿北營之事每見遺事不覺掩卷抆涕且況自附褥蟻之忱竊效陪葬之義竟厝體魄於距象設昵密之地如許恩遇如許精誠往史罕聞寧容泯沒而貞翼卒後其祠板未受一番官享特以祀孫之承嫡拘於俗臼而然者其視先朝爲三學士家官享除官勿拘常格之聖意奚可但以違越言也承嫡則一也而李文成金文敬之家閫帥寢郞無所礙掣不踐郵牧直除外職獨於貞翼家不然其可曰體聖祖之聖意云乎哉故右議政貞翼公李浣奉祀孫驪州居閑良李得馨今日內南行宣薦越送仍於今日政宣傳官加設擬入此後此泒人依忠武毅愍家例宣廳越薦爲先加圈一視三家莫或取捨事載之該廳受敎驪州大街村貞翼墓遣承旨卜日致祭祭文有留意構置者從當書下令禮曹知悉上曰世道日下名義晦塞近日之諱言春秋大義無異於習俗之恥說經學語及此等事人皆竊笑謂以空言然雖使空言不猶愈於不言乎予則謂激勵丕變之道專在於政注取捨之間矣鍾顯曰一部春秋無地可讀今此傳敎實是曠世之盛擧矣命書榻敎曰政官牌招開政上曰政官牌去來催促而方有擧行之事兵曹判書亦令入來開政賤臣承命出傳命煥之等考所捧試券訖仍命退諸臣以次退出
정조 20년
丙辰七月二十二日初更上御重熙堂坐直承旨兵曹判書入侍時同副承旨魚用謙假注書洪奭周記事官金珍恪記注官金良倜行兵曹判書鄭好仁以次進伏訖上敎好仁曰卿於今冬當入耆社乎好仁曰然矣上曰同入者爲幾人乎好仁曰奉朝賀金鍾秀刑曹判書尹師國二人矣上曰兵曹之今政當差者有幾窠耶好仁曰只有武兼一窠矣上曰五衛將在外不得上來者作窠差代仍命好仁先退上曰謝恩守令入侍出榻敎賤臣承命出與振威縣令尹應鉉陽城縣令吳慶元偕入進伏命以次進前奏職姓名訖上敎應鉉曰爾年幾何應鉉曰二十六歲矣命奏七事應鉉誦奏訖上曰七事之義各爲條陳可也應鉉不能詳對上曰治民善否豈在於七事名目之知與不知下去之後奉公莅民但須誠心做去期於圖報可也敎慶元曰欲爲將往乎慶元曰當將往矣上曰昔在先朝尹煜以年僅二十之人自參奉直除守令今日之擧實出仰述昨因三學士不祧事語及之際有所起感而爾之承重祖母年迫九耋云而尙滯參下不知吳學士祠宇何時官享故有此特除爾須仰體此意另加操心以爲圖報之地仍命退諸臣以次退出
정조 20년
行都承旨李冕膺坐行左承旨李書九坐行右承旨洪仁浩坐左副承旨李肇源坐直右副承旨鄭尙愚坐同副承旨魚用謙坐直注書柳遠鳴仕一員未差假注書曺錫中仕直事變假注書康就昇仕
정조 20년
李肇源啓曰大司憲宋煥箕掌令許鍒朱重翁持平金壽祖鄭重魯在外執義朴瑞源呈辭監察茶時之意敢啓傳曰知道
정조 20년
傳于李肇源曰來待諸臣入侍
정조 20년
傳于李肇源曰入直下番摠管入侍
정조 20년
李肇源啓曰除朝辭外未下直守令皆令一兩日內辭朝事命下矣高原郡守張鉉宅舒川郡守李儒燁順安縣監李憲泰山淸縣監柳誨憲府則皆已署經而諫院則獻納沈奎魯正言李東宇在外正言尹涵未署經只有大司諫一人無以備員署經未肅拜司諫崔烜卽爲牌招以爲備員署經之地何如傳曰一司除署經
정조 20년
兵曹口傳政事副司勇元有鎭柳本學
정조 20년
以李萬榮囚單子傳于李肇源曰分揀放送
정조 20년
魚用謙以弘文館言啓曰副校理沈興永自鄕上來云卽爲牌招察任何如傳曰允
정조 20년
以副校理沈興永牌不進罷職傳旨傳于李書九曰只推
정조 20년
洪仁浩以宣武祠句管堂上言啓曰依下敎祠門外近處通衢大張威儀守直官禮賓寺參奉李檍嚴棍十五度而守僕全聖得朴仁喆庫直金世厚等一體猛棍十五度後竝除名之意敢啓傳曰知道
정조 20년
魚用謙以戶曹言啓曰時御所內各司雨漏處修改吉日令日官金性錡推擇則今七月二十四日卯時爲吉云以此日時擧行何如傳曰允
정조 20년
兵曹啓目粘連向前慶尙右兵使洪仁默左兵使李潤謙緘答云云傳旨內辭緣惶恐遲晩所當照律是白乎矣俱是二品職臣曹不敢擅便上裁何如判付啓依回啓施行爲良如敎
정조 20년
禁府啓目前察訪李彙原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓依允
정조 20년
丙辰七月二十三日卯時上御誠正閣諸承旨持公事入侍時行都承旨李冕膺行左承旨李書九行右承旨洪仁浩左副承旨李肇源右副承旨鄭尙愚同副承旨魚用謙記事官柳遠鳴假注書曺錫中記事官金珍恪記注官金良倜檢校待敎徐有榘以次進伏上曰禮房誰也冕膺曰李肇源也上曰禮兵換房出榻敎上曰各房奏事仁浩讀奏全羅監司徐鼎修狀啓全州等鄕校雨漏處修改事肇源讀奏慶尙監司李泰永狀本罪人趙德行蔚山府到配事上命各書判付訖冕膺等以無公事退出上曰光陵參奉黃勉喆入侍出榻敎遠鳴承命出與之偕入進伏上曰奏職姓名可也勉喆進奏上曰今番傳敎及祭文見之乎勉喆曰傳敎見之而祭文未及見之矣上曰是地是祠爾先祖豈可不入乎今番追配之擧體先朝尙忠奬節之意而特修未遑之典也爾先祖世世忠烈尤令人感歎爾雖不及爾先祖語曰各於其類爾必有爾先祖遺風今番特除亦以此也聞曾經初仕云然否勉喆曰壬子七月以忠良子孫應製壯元承調用承傳癸丑臘月都政爲懿陵參奉而以木根事罷職矣上曰義州下去者皆令給馬助糧爾亦下去耶勉喆曰肅拜後欲發往矣上曰歸後須來告政院以享事利成之意也上曰聞爾居江華云果世居乎勉喆曰自臣九代祖莊武公黃𡎘居於江華矣上曰莊武公卽聲音洪大之黃𡎘乎居於阿峴每一出聲必聞於景福宮中故自上每朝朝聞而語于近侍曰黃𡎘已起矣此豈不異常乎勉喆曰此亦傳來之言而臣則聞於家傳臣先祖居江華燕尾亭下送一僕於甲串津而有招還事大聲呼之其僕聞而還來云矣上曰子孫中亦有聲音洪大而能學其祖先乎勉喆曰無之矣上曰黃嗣永聞爲其奉祀孫云比其先祖未免爲弱子孱孫矣莊武所用之劍尙傳來云然否勉喆曰未知或於嗣永家有之而臣則未能知矣上曰忠烈公上代諡號何也勉喆曰文敏公也上曰爾先祖壬辰之功予常以爲我國之蕭何矣一代忠烈猶謂之難而世世如此且忠烈公則臨難倉卒猶可辦也而其子黃璡之終身自靖尤卓卓矣其墳山在何處子孫誰也勉喆曰此臣之高祖而墓在江華東城外矣上曰爾有兄弟耶勉喆曰有兄一人矣上曰爾兄何獨不筮仕勉喆曰臣則以應製居首蒙調用承傳而臣兄則亦未及小成故尙未得筮仕矣上曰人甚瞭然矣命退諸臣以次退出
정조 20년
丙辰七月二十三日辰時上御重熙堂左副承旨入侍時左副承旨李肇源假注書曺錫中記注官金珍恪記注官金良倜以次進伏訖上命書傳敎曰提調入侍又敎曰檢校待敎及直閣如待令於內閣使之入侍賤臣承命出傳與藥房提調沈頤之原任直閣李始源檢校待敎沈象奎徐有榘偕入進伏頤之曰近日日氣稍涼聖體若何上曰一樣矣近日日氣朝夕頗涼而午則劇熱故如淸心丸之類常常調服甚可悶矣頤之曰王大妃殿氣候何如上曰一樣矣惠慶宮氣候何如上曰一樣矣上曰每朝必以昨夕餘飯和冷水進御日以爲常自數日內日氣頗涼故止之取市上豆餠進御非但味甚好可以爲朝前療飢矣頤之曰市上賣餠豈可進御之物乎臣雖仰聖人菲衣食之盛德而恐有忽於沽酒不食之戒矣上曰此異於沽酒市脯而甚輕便先朝每於擧動時買進未糖此亦體先朝之意也予豈乏朝前療飢之資而然也頤之曰殿下所御寢室每當雨來之時必致滲漏之患此蓋樑低瓦平致有此弊下情誠甚悶然不過數日工役可以修改矣上曰因循未果且日熱如此役民甚難從後議之爲不晩也上曰吳慶元之守令新除於渠可謂善爲之矣先朝尹煜以二十前參奉直除德山此爲已例而況慶元有承重老祖母與右相大夫人年歲減一云矣始源曰三學士中吳洪兩學士皆無血孫而獨尹學士有血孫一人貧不能自存云在朝家甚可矜悶處也上曰然矣頤之曰惠慶宮進服香吉茶更爲製入乎上曰姑勿製入也仍命書榻敎曰惠慶宮進服香吉茶自今日停止又命書傳敎曰除朝辭外未下直守令皆令一兩日內辭朝又命書傳敎曰金領府事家遣御醫持藥物看病以來下去醫官給馬事分付仍命退諸臣以次退出
정조 20년
丙辰七月二十三日酉時上御誠正閣坐直承旨入侍時同副承旨魚用謙假注書曺錫中記注官金珍恪記注官金良倜以次進伏訖上曰兩檢校待敎使之入來而禮判如尙在闕中摠管李義駿如入直竝令入侍左承旨亦令入來仍命書傳敎曰來待諸臣入侍入直下番摠管入侍賤臣承命出傳與檢校待敎沈象奎徐有榘行禮曹判書閔鍾顯副摠管李義駿行左承旨李書九偕入進伏訖上敎鍾顯曰皇壇志草本卿等皆見之耶鍾顯曰臣等皆得見之矣上曰追後入錄者何以爲之也義駿曰編摩之役非臣所敢爲內閣諸臣及禮判當爲之臣之加抄以置者未及割付矣上曰冊樣凡例姑未成出左承旨與成大中速卽成出凡例以納也上曰望拜禮應參諸家旣令議于大臣俾爲一定之例其果何以爲之耶鍾顯曰明日臣當往議於大臣矣上曰百人雖可拔今番贈職之尹衡志不可不入尹煌以首先斥和而特贈領相況衡志之疏在於尹煌之前以太學生而投疏斥和辭意懍然雖古之胡銓無以加此可謂卓卓然矣其後登第以承文正字終焉而尙未蒙一持平追贈者其非欠典乎此所以今番特贈而予則以爲無愧於三學士矣此意傳於大臣可也上曰左承旨日往內閣同爲編摩之役而副摠管則主張摠裁之任好矣義駿曰禮判習於此等事如臣者眼昏力衰不足以奉承萬一矣上笑曰卿旣以稽古之力而至於陞資今不可過辭矣仍命退諸臣以次退出
정조 20년
行都承旨李冕膺坐行左承旨李書九坐行右承旨洪仁浩坐左副承旨李肇源坐右副承旨李海愚坐直同副承旨鄭尙愚坐直注書柳遠鳴仕直一員未差假注書曺錫中仕事變假注書康就昇仕
정조 20년
洪仁浩以都摠府言啓曰今日入直內三廳武兼禁軍及軍兵等中日習射請出標信傳曰知道
정조 20년
李肇源啓曰大司憲宋煥箕掌令許鍒朱重翁持平鄭宗魯金壽祖在外執義朴瑞源呈辭監察茶時之意敢啓傳曰知道
정조 20년
傳于李冕膺曰下直守令留待
정조 20년
李書九啓曰專經文臣殿講與月前退行之儒生講製生涼後更稟事命下矣四月朔退行之日次儒生講製今七月朔專經文臣殿講以何日爲之乎敢稟傳曰明日爲之
정조 20년
李書九啓曰專經文臣殿講儒生講製明日爲之事命下矣處所以何處爲之乎敢稟傳曰便殿爲之
정조 20년
李書九啓曰專經武臣殿講生涼後更稟事命下矣以何日爲之乎敢稟傳曰三明日爲之
정조 20년
李書九啓曰專經武臣殿講三明日爲之事命下矣處所以何處爲之乎敢稟傳曰便殿爲之
정조 20년
李書九啓曰漢學文臣殿講生涼後更稟事命下矣以何日爲之乎敢稟傳曰講員皆已誦習再明日爲之令該院草記
정조 20년
李書九啓曰輪對官日次受點人涼生後待令事命下矣自正月初次至七月三次各司爲五十四而官員爲九十八以何日待令乎敢稟傳曰明日待令
정조 20년
備忘記乶下僉使李寅範吾老梁萬戶金錫潤魚面萬戶田遇聲下直長弓一張長箭一部片箭一部筒兒一箇賜給
정조 20년
洪仁浩啓曰明日次對兩司當爲進參除在外未署經外未肅拜呈告人員竝待開門牌招何如傳曰允
정조 20년
李書九啓曰今此試官望中時無職名人令該曹口傳付軍職何如傳曰允
정조 20년
吏曹口傳政事奎章閣直提學單李晩秀司譯提調單李晩秀奉常提調單李晩秀仍任事承傳
정조 20년
以忠淸監司林濟遠狀啓槐山女人文召史孝烈論列馳啓事判付內啓下禮曹爲旀文姓女人褒嘉之典發遣郞官問議大臣指一論理草記稟處爲良如敎
정조 20년
鄭尙愚以弘文館言啓曰校理金近淳連呈辭單不爲行公副校理沈興永旣有只推之命副修撰鄭東榦由限已過與新除授副修撰尹悌東一體牌招察任何如傳曰允
정조 20년
以校理金近淳副校理沈興永副修撰鄭東榦牌不進罷職傳旨傳于鄭尙愚曰只推
정조 20년
鄭尙愚以吏曹言啓曰今七月二十四日傳曰明日次對欲爲來會云而殿講有命似當頉稟秋務民事政宜勵精依例來會事令廟堂知悉未下直守令明日皆當辭朝而受由上京守令等簽丁省野不可曠官皆令當日下送後令該曹草記事命下矣依下敎申飭於受由上京守令則金溝縣令趙鎭大江西縣令金龍淳禮山縣監朴宗羽當日發行云三陟府使尹㬘泰安郡守韓永逵陽德縣監洪樂佐身病猝重不得還官云特敎催促之下稱以身病不卽下去事體所在誠極未安所當重勘而本曹請推之外無他可施之罰何以爲之敢稟傳曰陽德縣監洪樂佐實病果然改差其餘守令嚴飭下送可也
정조 20년
鄭尙愚以兵曹言啓曰柝見黃海兵使金思穆去春夏等褒貶啓本則位羅萬戶崔鳳崗嶺飭或疎爲目所已萬戶黃明浩或忽有初爲目則宜置下考而置諸中考長壽別將金國麗何責襲謬益察僧弊爲目宜置中考而置諸上考殊無嚴明殿最之意該帥臣推考警責位羅萬戶崔鳳崗所已萬戶黃明浩俱以箇滿今番都政雖已出代不可以已遞置之竝置下考長壽別將金國麗以中考施行何如傳曰允
정조 20년
鄭尙愚以承文院都提調意啓曰以漢學文臣殿講取稟傳曰講員皆已誦習再明日爲之令該院草記事命下矣卽爲知委捧擧案則諸文臣中多有未盡講習者云再明日漢學殿講時無以齊進應講之意敢啓傳曰知道更恨三十日過恨後不能誦習者當各別嚴處爲先嚴飭殿講退行可也
정조 20년
鄭尙愚以義禁府言啓曰漁稅還屬後生弊首犯守令昆陽前郡守宋綸源泗川前縣監李旭祥柒原前縣監金樂海熊川前縣監趙弘鎭等拿囚草記批旨內已囚者姑放待諸囚畢到還囚捧供可也事命下矣昌原前府使李汝節今已拿囚姑放罪人宋綸源李旭祥金樂海趙弘鎭等竝還囚一體捧供之意敢啓傳曰知道
정조 20년
兵曹啓目粘連慶尙右兵使洪仁默前左兵使李潤謙矣發緘罪各杖一百收贖公罪何如判付啓依此律施行爲旀李潤謙段功減一等爲良如敎
정조 20년
禁府啓目昌原前府使李汝節熊川前縣監趙弘鎭昆陽前郡守宋綸源泗川前縣監李旭祥柒原前縣監金樂海等原情云云問目內辭緣泛稱遲晩所當請刑是白乎矣曾經侍從宣傳官都摠經歷勿爲請刑載在大典通編竝只議處何如判付啓李汝節段爲弊新反除弊有證況營邑去來之關牒不可誣也趙弘鎭段海郡繡衣履歷除良旣非捧稅時守令則可謂後之不存竝只分揀放送爲旀誤捧現告之道臣推考更令指名報來後勘罪爲旀其餘捧稅是在當該守令等考律啓聞爲良如敎
정조 20년
右議政尹蓍東箚曰伏以臣母病宿祟每當暑節如期而發輒事辛苦者積有年所近者以晩炎愈熾受傷忒重膈煩腹寒厭食失睡皆是篤老危厲之兆而氣不敵病藥未收效浹念進退客症迭作自今午後一倍添劇昏昏無省覺其覺時則叫楚牽疼若將頃刻難支臣方左右扶將無以暫時離捨明日親臨便殿專經文臣殿講及日次儒生製述考官讀券官臣皆受點賓對兼行且有命不無目下稟定之事而以臣情理實難按住祗赴伏地兢惶惟願亟被譴何而已伏乞聖明俯賜矜諒將臣職名特許遞免仍治臣瀆撓之罪以警具僚焉取進止答曰省箚具悉卿懇命官則付標次對則置之卿須安心將護俟間視事仍傳曰此批答遣史官傳諭